Kandideerimiskõnet peab Kadri Simson. Simson: meie saavutused riigi tasandil on muutumas ajalooks – millekski, mis kunagi oli, aga enam pole. Kas ootame veel? Praegu pole aeg kõrvale tõmbumiseks, käega löömiseks ega lihtsalt ootamiseks. Savisaar ütles Maalehele, et tema jaoks pole peaministri amet enam huvitav. Kuid mida arvab sellest jutust toetaja Valgamaal, Virumaal, Läänemaal? Ma ei saa nõustuda Heimar Lengiga, et kõik on niigi hästi, kui Rõivas toimetab ülalinnas ja Savisaar all-linnas. Me ei saa teha nii piisavalt oma valijate jaoks. Keskerakond ei saa leppida olukorraga, et probleeme lahendatakse vaid linna ja valla tasemel, meil on vaja pääseda valitsusse. Võimupööre pole muidugi garanteeritud. See nõuab tööd, kontakte ja suhteid. Teate isegi, et Tallinna linnapea eestvedamisel pole see seni õnnestunud. Me oleme jäänud isolatsiooni. Tuleb tõdeda, et olles opositsioonis, ei pakuta meile ka kompromisse. Keskerakonnale loodavad tööinimesed ja eakad, me oleme ainsad, kellele loodavad venekeelsed inimesed. Täita saame me neid lootusi vaid valitsuses. Mõned osundavad, et peaminister Rõivas ei lase meid nagunii valitsusse. Kõige enam soovib praeguse olukorra jätkumist Taavi Rõivas. Eesti on täna seisakus.